stanford-oval/wikipedia huggingface dataset:
אליס מבעד למראה

| --- | --- |

הפוסטר הרשמי לסרט בעברית
 מבוסס על:  מבעד למראה ומה אליס מצאה שם
 בימוי:  ג'יימס בובין
 הופק בידי:  טים ברטון ג'ו רות סוזן טוד ג'ניפר טוד
 תסריט:  לינדה וולוורטון
 עריכה:  אנדרו ווייסבלום
 שחקנים ראשיים:  ג'וני דפ אן האת'וויי הלנה בונהם קרטר קריספין גלובר מיה וסיקובסקה סשה ברון כהן ריס איוואנס
 מוזיקה:  דני אלפמן
 צילום:  סטיוארט דריבורו
 אנימטור:  Troy Saliba 
 מדינה:  ארצות הברית בריטניה
 חברת הפקה:  Roth Films Team Todd Tim Burton Productions
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  הממלכה המאוחדת10 במאי 2016 ארצות הברית27 במאי 2016 ישראל26 במאי 2016
 משך הקרנה:  113 דקות
 שפת הסרט:  אנגלית עברית (דיבוב לעברית)
 סוגה:  סרט פנטזיה, סרט אגדות 
 מקום התרחשות:  לונדון 
 תקציב:  $170,000,000
 הכנסות:  כ-$292,300,000
 הכנסות באתר מוג'ו:   alice2
 סרט קודם:  אליס בארץ הפלאות
 אתר רשמי
 דף הסרט ב־IMDb
 
אליס מבעד למראה (באנגלית: Alice Through the Looking Glass) הוא סרט פנטזיה והרפתקאות בבימויו של ג'יימס בובין ובהפקתו של טים ברטון. הסרט הוא המשכו של הסרט אליס בארץ הפלאות משנת 2010 ו1951. בדומה לקודמו, מככבים בו ג'וני דפ, הלנה בונהם קרטר ומיה וסיקובסקה.
הסרט נכתב והופק בהשראת ספריו של לואיס קרול "הרפתקאות אליס בארץ הפלאות" ו"מבעד למראה ומה אליס מצאה שם". הסרט יצא לאקרנים בבריטניה ב-10 במאי 2016 ב-3D ואיימקס 3D. בישראל הסרט יצא לאקרנים ב-26 במאי 2016.
הסרט זכה לביקורות מעורבות ולא זכה להצלחה בקופות בהשוואה לקודמו.
תקציר העלילה

אליס קינגסלי, גיבורת הסרט הקודם, בילתה את השנים לאחר עלילתו בעקבותיו של אביה והפליגה בים הפתוח. בשובה ללונדון מאסיה, היא מגלה שלורד אסקוט, מנהל החברה, מת, ועכשיו מחליף אותו בנו, היימיש. היימיש מכריח את אליס להפטר מהספינה של אביה כדי לסגור חובות שאמה צברה במהלך מסעותיה. לאחר פגישה חוזרת עם אבשלם, הזחל מארץ הפלאות, היא נתקלת במראה קסומה שמחזירה אותה לממלכה הפנטסטית של ארץ תת.
עד מהרה, אליס מגלה כי הכובען מאפיר, וכעת הוא מתנהג מטורף מן הרגיל בעקבות אירועי העבר שהוא מסרב לחשוף. על מנת להציל את הכובען, אליס פונה לזמן עצמו, ולמרות אזהרותיו על כך שהיא לא תוכל לנצח את המירוץ נגד הזמן ולשנות את העבר, אליס גונבת את הכרונוזמן, מכשיר הזמן שכולם - כולל המלכה האדומה המגורשת - רוצים.
כשהיא עדה לאירועים שעיצבו את אישיותם של חבריה ואויביה במהלך חייהם, אליס עוברת מסע במהלכו היא מנסה לפתור לא רק את הבעיה עם הכובען, אלא גם להכריע את ההחלטה הגורלית שלה.
שחקנים ודמויות

| שם הדמות | שם השחקן/ית | מדבבים בעברית | הערות |
| --- | --- | --- | --- |
| הכובען המטורף | ג'וני דפ | עידו מוסרי |  |
| הכובען המטורף | לואיס אשבורן סירקס | ניר פרץ | הכובען בילדותו |
| המלכה הלבנה | אן האת'וויי | שרון שחל |  |
| המלכה הלבנה | אמיליה קראוץ' | בר סביר | המלכה הלבנה בילדותה |
| המלכה האדומה | הלנה בונהם קרטר | שרית וינו אלעד |  |
| המלכה האדומה | ליילה דה מסה | עינת אזולאי | המלכה האדומה בילדותה |
| אליס קינגסלי | מיה וסיקובסקה | משי קלינשטיין |  |
| טווידלדם וטווידלדי | מאט לוקאס | יואב בר לב |  |
| חתול צ'שייר | סטיבן פריי | דב רייזר |  |
| הארנב הלבן | מייקל שין | עמי מנדלמן |  |
| פרחים מדברים | אימלדה סטאונטון |  |  |
| ארנביב | פול וייטהאוס | צביקה פורמן |  |
| הזמן | סשה ברון כהן | גלעד קלטר | האנטגוניסט הראשי בסרט. אדם המורכב בחלקו משעון. לבסוף הוא משתנה לבן אדם טוב. |
| אבסלם | אלן ריקמן | אמיר אוריין | תפקידו האחרון של ריקמן |
| זאניק הייטופ | ריס איוואנס | מיכה אוזין סליאן | אביו של הכובען |
| טיווה הייטופ | סימון קירבי | הילה זיתון | אמו של הכובען |
| בים הייטופ | ג'ו הורסט |  | אחיינו של הכובען |
| בומליק הייטופ | שיבון רדמונד |  |  |
הפקה

על הפקתו של הסרט הוכרז בדצמבר 2012 ועד נובמבר 2013 לוהקו מרבית התפקידים הראשיים, כששחקני הסרט הראשון אישרו כי ישובו לגלם את התפקידים גם בסרט ההמשך. מלאכת הליהוק נמשכה עד מאי 2014 והצילומים עצמם החלו ב-4 באוגוסט 2014 באולפני שפרטון בממלכה המאוחדת. הצילומים נערכו גם במזחי גלוסטר וכללו שימוש בארבע ספינות היסטוריות. הצילומים הושלמו ב-31 באוקטובר 2014.
ראו גם

אליס בארץ הפלאות (סרט, 2010)
מבעד למראה ומה אליס מצאה שם
הערות שוליים

1 2  Alice Through The Looking Glass, אליס מבעד למראה - טריילר מתוך חשבון היוטיוב של דיסני ישראל
↑  Alice Through the Looking Glass
↑  The evolution of Andy Serkis: First Gollum, then King Kong - now the actor is swinging through the trees in Dawn of the Planet of the Apes
↑  Get Ready to go “Through the Looking Glass” With Alice in Wonderland Sequel!
↑  EXCLUSIVE: Meet the Irish actress who is starring in the Alice in Wonderland sequel
↑  The Casual Vacancy: ‘I didn't know whether to bow to JK Rowling!' admits new actor Joe Hurst
אתר הצילום במזחי גלוסטר, 15 באוגוסט 2014.
ג'יילן הורד

| --- | --- |
אין תמונה חופשית
 לידה:  30 במרץ 1999 (בן 25) לה האבר, צרפת
 עמדה:  פאוור פורוורד
 גובה:  2.03 מטרים
 מכללה:  אוניברסיטת וייק פורסט (2018–2019)
 דראפט:  לא נבחר, 2019
 קבוצות כשחקן
 2019–2020   2019–2020   2020–2022   2020–2022   2022–2024   2024–:  פורטלנד טרייל בלייזרס   ← טקסס לג'נדס   אוקלהומה סיטי ת'אנדר   ← אוקלהומה סיטי בלו   הפועל תל אביב   מכבי תל אביב
 הישגים כשחקן
  החמישייה השנייה של העונה (2024)   גביע ווינר סל (2024)   MVP של גמר גביע ווינר סל (2024)
 
ג'יילן הורד (באנגלית: Jaylen Hoard; נולד ב-30 במרץ 1999) הוא כדורסלן צרפתי-אמריקאי המשחק בעמדת הפאוור פורוורד במכבי תל אביב.
קריירת תיכונים ומכללות > תיכון צפון קרוליינה (2018-2016)

הורד נולד בלה האבר, צרפת, לאב אמריקאי ולאם צרפתייה, שניהם כדורסלני עבר. בקיץ 2015 החל לשחק כדורסל, ושיחק עונה אחת בקבוצה מהליגה הצרפתית השלישית, שם קלע 8 נקודות ולקח 2.7 ריבאונדים בממוצע למשחק. בקיץ 2016 עבר לארצות הברית ושיחק בתיכון בצפון קרוליינה.
קריירת תיכונים ומכללות > אוניברסיטת וייק פורסט (2019-2018)

בקיץ 2018 החל לשחק בקבוצת הכדורסל של אוניברסיטת וייק פורסט. ב-10 בנובמבר 2018 קלע 19 נקודות והוסיף 13 ריבאונדים בניצחון 90–78 על צפון קרוליינה. ב-2 בינואר 2019 הוא קלע שיא קריירה של 23 נקודות והוסיף 15 ריבאונדים בניצחון 83–61 על קורנל. ב-5 בפברואר 2019 הורד קלע 19 נקודות ורשם שיא קריירה של 17 ריבאונדים בניצחון על פיטסבורג. בשנתו היחידה באוניברסיטה, הורד העמיד ממוצעים מרשימים של 13.1 נקודות, 7.6 ריבאונדים ו-1.5 אסיסטים למשחק.
קריירה מקצוענית > פורטלנד טרייל בלייזרס (2020-2019)

לאחר שלא נבחר בדראפט 2019 ב-NBA, ב-1 ביולי 2019 חתם הורד על חוזה דו-כיווני עם פורטלנד טרייל בלייזרס ועם טקסס לג'נדס. במהלך העונה שיחק בבלייזרס 13 משחקים, בהם רשם ממוצעים של 2.9 נקודות ו-2.5 ריבאונדים ב-7.9 דקות למשחק. מלבד זאת, הורד השתתף עם הבלייזרס בבועת ה-NBA, שיחק בשלושה משחקי פלייאוף, בהם רשם ממוצעים של 4.7 נקודות ו-3 ריבאונדים ב-13.7 דקות, ולבסוף הודח עם קבוצתו 1–4 על ידי לוס אנג'לס לייקרס, שזכתה לאחר מכן באליפות.
קריירה מקצוענית > אוקלהומה סיטי ת'אנדר (2022-2020)

בשנים 2020–2022 חתם על מספר חוזים קצרי-טווח באוקלהומה סיטי ת'אנדר, וביתר הזמן שיחק באוקלהומה סיטי בלו, שלוחתהּ של הת'אנדר בליגת הפיתוח של ה-NBA. ב-6 באפריל 2022 רשם שיא קריירה של 24 נקודות ו-21 ריבאונדים בניצחון הת'אנדר 98–94 על קבוצתו לשעבר פורטלנד טרייל בלייזרס. זו הייתה הפעם השביעית בלבד בתולדות המועדון שבה שחקן ניפק 20+ נקודות ו-20+ ריבאונדים במשחק אחד. בסך הכל, בעונת 2020/2021 שיחק הורד 19 משחקים במדי הת'אנדר, בהם רשם ממוצעים של 6.1 נקודות, 3.4 ריבאונדים ו-1.3 אסיסטים ב-16.8 דקות למשחק. בעונת 2021/2022 שיחק רק שבעה משחקים ב-NBA, בהם רשם ממוצעים של 14.7 נקודות, 12 ריבאונדים, 2.4 אסיסטים, 0.9 חטיפות ו-0.7 חסימות ב-34.2 דקות למשחק.
קריירה מקצוענית > הפועל תל אביב (2024-2022)

ב-14 באוגוסט 2022 חתם בהפועל תל אביב מליגת העל הישראלית ומהיורוקאפ בתור שחקן אימונים עם אופציה להאריך את חוזהו עד לסוף העונה. הורד השתלב במהרה בקבוצה והרשים את הצוות המקצועי, וכתוצאה מכך הוחלט ב-15 בספטמבר 2022 לממש את האופציה על החוזה שלו. בעונתו הראשונה באירופה העמיד הורד ממוצעים של 7.2 נקודות, ו-4.7 ריבאונדים למשחק בליגה, ו-7.9 נקודות ו-3.6 ריבאונדים ביורוקאפ. הורד סייע לקבוצתו להגיע לשלב רבע גמר היורוקאפ, ולגמר הפלייאוף בליגה הישראלית, שם הפסידה ליריבה המרה מכבי תל אביב.
ב-31 ביולי 2023 הודיעה הפועל תל אביב על הארכת חוזהו של הורד בשנתיים נוספות. בעונה זאת הפך הורד לאחד השחקנים הבולטים בהפועל תל אביב ובליגת העל, וקבע ממוצעי שיא של 16.7 נקודות ו-5.1 ריבאונדים למשחק בליגה. בעונתו השנייה בקבוצה, שחזרה הפועל תל אביב את ההישגים מעונת 2022/2023 והגיעה לרבע גמר היורוקאפ, ושוב הפסידה במשחק השלישי והמכריע למכבי תל אביב.
קריירה מקצוענית > מכבי תל אביב (2024-הווה)

ב-2 ביולי 2024 הורד עבר לקבוצה היריבה מהעיר וחתם במכבי תל אביב, לאחר שזו הפעילה את סעיף השחרור ליורוליג שהייתה בחוזהו עם הפועל תל אביב. ב-17 בנובמבר 2024 זכה הורד עם קבוצתו בגביע ווינר סל לאחר שניצחו בגמר את מכבי עירוני רמת גן 83-86 לאחר משחק צמוד. הורד הצטיין בגמר וזכה בתואר השחקן המצטיין של הגמר לאחר הופעה של 19 נקודות, 9 ריבאונדים, 3 חסימות, 3 אסיסטים, 2 חטיפות ומדד 25.
חיים אישיים

הורד נמצא בזוגיות מהעונה הראשונה שלו בישראל (עונת 2022/2023) עם שחקנית נבחרת ישראל והפועל ראשון לציון, עדן ציפל.
הערות שוליים

↑  France's Hoard has basketball family when he needs it, FIBA.basketball (באנגלית)
↑  Under Armour Elite 24: French import Jaylen Hoard acclimating himself to the U.S. style, USA TODAY High School Sports, ‏2016-08-19 (באנגלית אמריקאית)
↑  France's Jaylen Hoard is a standout at Jordan Brand International Game, USA TODAY High School Sports, ‏2015-04-17 (באנגלית אמריקאית)
↑  Quentin et Jaylen au Centre Fédéral à partir de septembre ! | Besancon Basket Club (ב־)
↑  Basketball Recruiting - North Carolina duo of Hoard and Wiggins turning heads, basketballrecruiting.rivals.com
↑  High School Top 25 team preview: No. 10 Wesleyan Christian Academy - MaxPreps, www.maxpreps.com
↑  French import Jaylen Hoard not yet used to American basketball, still a top-30 recruit, USA TODAY High School Sports, ‏2017-01-09 (באנגלית אמריקאית)
↑  5-star wing Jaylen Hoard commits to Wake Forest basketball, www.sbnation.com (באנגלית)
↑  Wake Forest lands 5-star recruit Jaylen Hoard, ESPN.com, ‏2017-08-26
↑  Wake Forest freshman Jaylen Hoard Named to Erving Watch List, DemonDeaconDigest.com (באנגלית אמריקאית)
↑  Hoard makes impressive debut; Wake Forest tops NC A&T 90-78, USA TODAY (באנגלית אמריקאית)
↑  Hoard leads Wake Forest past Cornell | ACCXtra | Greensboro ACC | greensboro.com, greensboro.com
↑  Pittsburgh vs. Wake Forest - Game Recap - February 5, 2019 - ESPN, ESPN.com (באנגלית)
↑  Trail Blazers Sign Jaylen Hoard to Two-Way Contract, www.nba.com (באנגלית)
↑  Trail Blazers Transfer Moses Brown and Jaylen Hoard to Texas Legends, www.nba.com (באנגלית)
↑  Trail Blazers vs. Lakers - Box Score - August 20, 2020, ESPN (באנגלית)
↑  Thunder Sign, Waive Jaylen Hoard, Hoops Rumors (באנגלית אמריקאית)
1 2  Thunder Signs Jaylen Hoard to Two-Way Contract, www.nba.com (באנגלית)
↑  Ready for the Call, www.nba.com (באנגלית)
↑  Thunder Signs Jaylen Hoard to 10-Day Contract, www.nba.com (באנגלית)
↑  Oklahoma City Blue Announces 2020-21 Roster, Oklahoma City Blue (באנגלית אמריקאית)
↑  Back in Blue: Oklahoma City Blue composite guide, Bricktown Beat, ‏2021-11-04 (באנגלית אמריקאית)
↑  Oklahoma City Blue Transactions - RealGM, basketball.realgm.com
↑  Ben Creider, Top Performers: Jaylen Hoard Impresses as Trio of OKC Blue Members Star Versus Trail Blazers, Sports Illustrated Oklahoma City Thunder News, Analysis and More (באנגלית)
↑  Jaylen Hoard joins Hapoel Tel Aviv, Eurohoops, ‏2022-08-14 (באנגלית)
↑  אפרת עמורבן, נשאר אדום: ג'יילן הורד חתם לשנתיים בהפועל ת"א, באתר ynet, 31 ביולי 2023
↑  אור שקדי‏, חוצה את הכביש: ג'יילן הורד חתם במכבי תל אביב, באתר וואלה, 2 ביולי 2024
↑   אריה ליבנת, מכבי תל אביב זכתה בגביע ווינר אחרי שגברה על מכבי רמת גן בגמר. תמיר בלאט נפצע, באתר הארץ, 17 בנובמבר 2024
אסף אשתר

| --- | --- |
אסף אשתר, תל אביב, 2020
אסף אשתר, תל אביב, 2020
 לידה:  8 בדצמבר 1964 (בן 60) חדרה, ישראל ישראל
 שם במה:  אספון
 מדינה:  ישראל ישראל
 מקום לימודים:  בית צבי 
 מספר צאצאים:  2
 http://www.asafashtar.co.il/
 פרופיל ב-IMDb
 
אסף אשתר (נולד ב־8 בדצמבר 1964) הוא שחקן, תסריטאי, מחזאי, כוכב ילדים, מדבב וקומיקאי ישראלי. מוכר גם בשם הבמה והדמות שלו ככוכב הילדים אספון.
ביוגרפיה > חיים אישיים

בשנת 1990 נישא לכוכבה. לזוג שתי בנות. מתגורר ברמת גן.
הערות שוליים

↑   ינאי יחיאל, "כנער לא הרגשתי מספיק יפה או מקובל. עם ההומור קניתי לעצמי מקום", באתר הארץ, 9 באוגוסט 2023
| --- | --- |
בקרת זהויות :  NLI: 987007299201605171  ISNI: 0000 0004 0208 2943  VIAF: 297173661   WorldCat (עם VIAF): 297173661 
אסף אשתר מופיע כ"נחשון כל יכול" מטעם ערוץ הופ!
אסף אשתר מופיע באירוע פרטי
בישימון וביער עד

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.[[קטגוריה:ערכים להחלפת תמונה בחופשית|עטיפת הספר בתרגומה של שולמית הראבן, הוצאת עדי, 1970]]
עטיפת הספר בתרגומה של שולמית הראבן, הוצאת עדי, 1970
 מידע כללי
 מאת:  הנריק סנקביץ' 
 שפת המקור:  פולנית 
 סוגה:  רומן 
 הוצאה
 הוצאה:  Gebethner i Wolff 
 מקום הוצאה:  ורשה 
 תאריך הוצאה:  1911 
 סדרה
 ספר קודם:  On the Field of Glory 
 
בישימון וביער עד (בפולנית: W pustyni i w puszczy) הוא ספר מאת הסופר הפולני זוכה פרס נובל הנריק סנקביץ' שראה אור ב-1911. זהו ספר הנוער היחידי של הסופר הפופולרי, שכתב, בין השאר, את הספר הידוע "קוו ואדיס", רומן היסטורי בעידן ראשית הנצרות באימפריה הרומית.
בישימון וביער עד" מתאר את הרפתקאותיהם של שני החברים הצעירים, סטאש טרקובסקי, בן 14, ונל ראוליסון, בת 8, שנחטפו על ידי ערבים, אשר מרדו בשלטון הקולוניאלי הבריטי במהלך המלחמה המהדית בסודאן, שהתרחשה בסוף המאה ה-19.
הספר יצא לראשונה בעברית בשם: בישימון ובערבה, בתרגומו של יוסף ליכטבנום (1928), ובתרגומו המאוחר יותר של אורי אורלב מהפולנית (1970).
שולמית הראבן תרגמה את הספר לעברית בשם בישימון וביער עד (1969), ומיכאל הנדלזלץ תרגם שוב את הספר בשם: במדבר וביער עד (1991).
עלילה

העלילה מתרחשת בסוף המאה ה-19 בפורט סעיד, מצרים. מר ראוליסון האנגלי, ומר טרקובסקי הפולני, משמשים כמהנדסים בבניית תעלת סואץ. למרות הבדלי הגיל נוצר קשר חזק בין ילדיהם, סטש טרקובסקי ונל ראוליסון, אלא שהילדים נחטפים בידי מורדים ערבים, אשר תומכים במלחמה המהדית, ומצפים לבצע חילופים בין קרובתו של המהדי שנאסרה על ידי הבריטים, לבין הילדים החטופים.
החוטפים מובילים את הילדים דרך מדבר סהרה לחרטום, מקום מושבו של המהדי, והתלאות שהם עוברים בדרך רק מחזקים את עוז רוחו של סטש, ששומר על נל הקטנה והעדינה תוך סיכון עצמי לא קטן.
לאכזבתם של החוטפים, המהדי עסוק מכדי להתפנות אל העסקה שמציעים לו החוטפים, בעוד שסטש מסרב להתאסלם כפי שהם והמהדי דורשים ממנו. החוטפים והילדים ממשיכים במסע התלאות, עד שסטש מצליח לשכנע אותם למסור לידיו את הרובה שלהם בעת התקלותם באריה. מכיוון שהחוטפים אינם מיטיבים לירות בו, והם חוששים מאוד מהאריה התוקף, הם משתכנעים להעביר לידיו את הרובה לצורכי הגנה. סטש הורג את האריה ומיד לאחריו הוא הורג גם את חוטפיו, משום שהוא מודע לעובדה שאין הם מתכוונים לשחרר אותם.
הילדים ממשיכים לבד במסע ההרפתקאות הקשה והמסוכן בעזרתם של זוג המשרתים האישיים שלהם, קאלי ומיה השחורים, שסטש שחרר גם אותם מעבדות אצל החוטפים. נל מתחברת לפיל ענק, בשם קינג, שנקשר אליה, והוא מתלווה אליהם, בנוסף לסאבא, כלב המאסטיף הענק שלהם, שהיה צמוד אליהם לאורך כל הדרך. שני בעלי החיים הגדולים והנאמנים תרמו רבות לביטחונם של הילדים ביערות העד של אפריקה.
לאחר שנל חולה במלריה, וקיים חשש לחייה, סטש מוכה החרדה שם את נפשו בכפו והולך לבקר במחנה לא נודע כדי למצוא לה תרופה. הוא מצליח להשיג כינין מחוקר שווייצרי בשם לינדה, שנוטה למות לאחר שתקף אותו חזיר בר משתולל. אך טרם מותו מוסר לינדה לסטש ציוד מועיל ומידע רב שיעזור לילדים בהישרדותם הקשה בג'ונגלים של אפריקה. בהמשכו של המסע רב התלאות, עוזרים הילדים לשבטים נלחמים, מצילים חיות, נלחמים קשות באיתני הטבע, בצמא וברעב, עד שלבסוף מסתיים הניסיון הקשה שלהם, והם נפגשים שוב עם אבותיהם האלמנים, שדאגו להם קשות.
הספר מסתיים בכך, שסטש נישא, בסופו של דבר לנל, ולאחר נישואיהם הם ערכו ביקור נוסף ושונה מקודמו, במקומות שעברו במסע התלאות שלהם.
ביקורת ועיבודים לקולנוע

הספר מצטיין בתיאורי הרפתקאותיהם של הילדים, עימותיהם עם אנשים שונים, חלקם מסוכנים, עם חיות פרא, עם מחלות קשות והתמודדות עם שינויי אקלים קיצוניים. סנקביץ' נעזר בתבניות ידועות של ספרי הרפתקאות והצליח להחיות את תיאורי ההרפתקאות והטבע שממלאים את הספר.
בנוסף לפופולריות שלו, ספג הספר גם ביקורות על מה שהתקבל בעיני המבקרים כאסלאמופוביה ויחס מפלה לאנשים שחורים. המרד של המהדי, שהיה כנגד הקולוניאליזם הבריטי לא זוכה לאהדה בלשון המעטה, כל הערבים בספר מוצגים באור גרוע, ואילו השחורים באור נחות. המחלוקות סביב הספר אף התגברו לאור הכנסתו לרשימת הקריאה במערכת החינוכית בפולין. חלק מהמבקרים מציינים את המסר המחתרתי של סנקביץ הפולני, שנותן בידיו של נער, בן לעם הפולני, שנלחם באותה עת על חירותו - להציל ילדה בריטית חסרת אונים שבאה מקרב האומה הקולוניאליסטית.
הספר עובד לסרט בשנת 1973 וארך שלוש שעות. הוא צולם במצרים, סודאן ובולגריה (אנ'). מיני סדרה עובדה בשנת 1975.
בשנת 2001 צולם סרט נוסף בדרום אפריקה, תוניסיה ונמיביה (אנ'). באותה שנה הופקה מיני סדרה נוספת.
הערות שוליים

↑  הנריק סנקביץ', בישימון ובערבה, תרגם י. ליכטנבום, אמנות, 1928
↑  הנריק סנקביץ', בישימון ובערבה, תרגם מהמקור: אורי אורלב, י. מרכוס, 1970
↑  הנריק סנקביץ', בישימון וביער עד, תרגמה: שולמית הראבן, 1969
↑  הנריק סנקביץ', במדבר וביער עד, מפולנית: מיכאל הנדלזלץ, 1991
↑  Zembaty, Wojciech. "In Desert and Wilderness - Henryk Sienkiewicz
| --- | --- |
בקרת זהויות :  BnF: cb169680581 (data)  GND: 7565265-1  LCCN: n93071158  NKC: aun2009517094  VIAF: 174268332   WorldCat (עם VIAF): 174268332
אליעד נחום

| --- | --- |

אליעד, 2023
 לידה:  31 בינואר 1990 (בן 35) ישראל בת ים, ישראל
 שם במה:  אליעד
 מוקד פעילות:  ישראל ישראל
 תקופת הפעילות:  מ-1996
 עיסוק:  זמר, שחקן, מלחין, מוזיקאי, כותב שירים, רקדן, נגן
 סוגה:  דאנס • רוק • רגאיי פופ • R&B • היפ הופ
 שפה מועדפת:  עברית 
 כלי נגינה:  גיטרה, פסנתר, תופים, יוקולילי ומפוחית
 שיתופי פעולה בולטים:  TripL, איזי, בריינדד, ריטה, שמעון בוסקילה
 מספר צאצאים:  2
 officialeliad.com
 פרופיל ב-IMDb
 
אליעד נחום (נולד ב-31 בינואר 1990), המוכר גם בשמו הפרטי בלבד אליעד, הוא זמר-יוצר, מוזיקאי ושחקן טלוויזיה ישראלי.
ביוגרפיה

נחום גדל בבת ים. הוא למד בחטיבת הביניים אורט רמת יוסף ובמגמת המוזיקה של בית הספר התיכון "רמות" בבת ים. בשנת 2008 התגייס לצה"ל ושירת כזמר בלהקת חיל החינוך והנוער וכשחקן בתיאטרון צה"ל. במקביל לשירותו הצבאי, עמל על הפקת אלבום בכורה עם שלישיית המפיקים "TripL".
קריירה > כשחקן

ההופעה הטלוויזיונית הראשונה של נחום הייתה בשנת 1996, כאשר הופיע בגיל 6 בתוכנית "העולם המופלא" בהנחיית ארז טל, וזכה במקום הראשון בתחרות ילדי הפלא.
בשנת 1997 שיחק בתפקיד ראשי בסרט "בן-גוריון" לצד קולנוענים ידועים כמו רונית אלקבץ, אסי דיין ומוחמד בכרי. באותה שנה פרץ לתודעה הציבורית כאשר החל להשתתף בסדרה המצליחה "שמש" בתפקיד הילד בר, תפקיד שנותר מזוהה עמו לאורך השנים. הוא הופיע בה לאורך כל שש עונות הסדרה ובשנת 1999 זכה בתואר "איש השנה"[דרושה הבהרה] בטלוויזיה על תפקידו בסדרה.
ב-1998 דיבב ב"פופאי ובנו". לאורך השנים השתתף נחום במערכונים, תוכניות אירוח, פרסומות ואף שימש כפרזנטור לחברות "FOX" ו"דיאדורה".
בשנת 2003 שיחק בתפקיד אורח בסדרה "הפיג'מות", בשנת 2009 דיבב את ג'אז ב"ג'וניור בקטנה".
בשנת 2011 השתתף בסדרה "אליפים".
השתתף בעונה השלישית של "נויורק" בתפקיד ליטל ויני.
דיסקוגרפיה > אלבומי אולפן

2015: סימן
2016: אור
2018: תמיד חלמתי
2021: מסע
2023: בין עולמות
דיסקוגרפיה > אלבומי הופעה

2024: לייב פארק 2023
דיסקוגרפיה > עם טריפל

2013: Ready, Set, Pop
חיים אישיים

במאי 2016 אליעד נחום חשף כי הפסיק לעבוד בשבתות וחגים וסיפר על הברכה שבשמירת שבת. בנוסף, הוא סיפר לחדשות 2 כי לאחרונה הוא לומד דפי גמרא וספרים תורניים
משנת 2018 נמצא בזוגיות עם נווה אליצדק. ב-1 בספטמבר 2022 השניים התחתנו. במאי 2024 נולדו להם תאומים.
שב שמעתתא

| --- | --- |

 מידע כללי
 מאת:  אריה לייב הלר 
 שפת המקור:  עברית 
 קישורים חיצוניים
 ויקיטקסט:  שב שמעתתא
 היברובוקס:  40671
 הספרייה הלאומית:  990018333440205171, 990034163300205171, 990018333040205171, 990043656100205171
 
שב שמעתתא הוא חיבור העוסק בשבע סוגיות הלכתיות סבוכות שונות. הספר נכתב בצורה עיונית על ידי הרב אריה לייב הכהן הלר, מחבר ספרי ההלכה הפופולריים בעולם הישיבות, קצות החושן ואבני מילואים.
על הספר > שם הספר

שב שמעתתא בתרגום מילולי מארמית הוא "שבע שמועות", כאשר הכוונה ב"שמועה" בארמית היא לסוגיה הלכתית. שם הספר לקוח משני מקורות בגמרא תלמוד בבלי, מסכת עירובין, דף מ"ג ותלמוד בבלי, מסכת חולין, דף מ"ב.
על הספר > הוצאה לאור

הרב הלר חיבר את הספר כבר בנערותו סביב שנת ה'תק"כ (1760) וראשית החיבור היה עוד לפני גיל בר מצווה. הוצאת הספר לדפוס (תקס"ד[דרוש מקור]) הייתה רק בשלב מאוחר יותר של חייו
הקונטרס הזה חיברתיהו בעודי בימי הילדות והשחרות. ואבני פינותיו טרם היותי לאיש ירה יריתי. ... אולם מאשר יגורתי מפני השגיאה אשר עלי נתיב מחקר בני הנעורים ... על כן לא קדמתי להעלותו לבית הדפוס
.
המעשה מספר כי כל אחת משבע הסוגיות שבספר זה נאמרה באחד מימי השבע ברכות בחתונת מחברו.
מבנה הספר

הקדמה רחבה הכוללת, בין השאר, נושאים באמונה
7 פרקי "שמעתתא" העוסקים בנושאים:
שמעתתא א - ספק דאורייתא, ספק טומאה ברשות היחיד, ספק טומאה ברשות הרבים, ספק ספיקא
שמעתתא ב - חזקת הגוף וחזקת ממון, ברי ושמא
שמעתתא ג - חזקה דמעיקרא, חזקה דהשתא, חזקה העשויה להשתנות
שמעתתא ד - רוב וקרוב, רוב בממון, מוחזק
שמעתתא ה - מחזיקין מאיסור לאיסור, חזקה דרבא
שמעתתא ו - עד אחד נאמן באיסורין, ספיקא דתרי ותרי
שמעתתא ז - עד אחד במיתה, מסיח לפי תומו, סימנין, טביעת עין
פרשנות על הספר

הספר, בחריפותו, עורר עניין רב בין תלמידי חכמים רבים ונכתבו עליו פירושים וביאורים שונים המפלפלים סביב דבריו.
בין מפרשי הספר נמצאים:
הרב אברהם בורנשטיין בעל ה"אבני נזר"
הרב אלחנן וסרמן
הרב שלמה זלמן אויערבאך
הרב יעקב ישראל קניבסקי
אגרא דשמעתתא מאת הרב חיים פינחס שיינברג
רשימות בשמעתתא מאת הרב משה שטרנבוך
הרב חיים שמואל לופיאן
הרב ברוך תאומים-פרנקל
שמעתתא המבוארת מאת הרב משה לייב לוק
הרב יעקב רבינוביץ'-תאומים
מילואי שמעתתא מאת הרב יחיאל דזימיטרובסקי
זר זהב מאת הרב ירוחם דגני
שמועות רבותינו פוניבז׳ [הרב יעקב זריהן]
טייסת 201

| --- | --- |
סמל הטייסת
סמל הטייסת
 פרטים
 כינוי:  "האחת"
 מדינה:  ישראל ישראל
 שיוך:   חיל האוויר הישראלי
 סוג:  מטוסי קרב
 בסיס האם:   בסיס רמון
 אירועים ותאריכים
 תקופת הפעילות:  17 באוגוסט 1969 – הווה (55 שנים)
 נתוני היחידה
 ייעוד:  יירוט, הפצצה, תקיפת מטרות כירורגית וכלל סוגי משימות ההתקפה וההגנה.
 כלי טיס:  F-16I ("סופה")
 כלי טיס בעבר:  F-4 פנטום ("קורנס")
גרסת סמל שוֹנה, בניגוד לזו שעל זנבות המטוסים, המופיעה במדיות שונות – האלמנטים הגרפיים מוּטים בזווית של 15°
מטוס פנטום F-4 ("קורנס" מס' 622) המוצב בטייסת 201
טייסת 201, המכונה גם "האחת", היא טייסת מטוסי קרב בחיל האוויר הישראלי. מאז הקמתה בשנת 1969 ועד שנת 2004 הפעילה מטוסי F-4 פנטום ("קורנס"), ומ-2008 מפעילה מטוסי F-16I ("סופה") מבסיס רמון.
הקמת הטייסת בעיצומה של מלחמת ההתשה

הטייסת הוקמה ב-17 באוגוסט 1969 בעיצומה של מלחמת ההתשה, כטייסת ה-F-4 פנטום ("קורנס") הראשונה של חיל האוויר, בבסיס חצור תחת פיקודו של רס"ן שמואל חץ. ב-5 בספטמבר קלטה את רביעיית מטוסי הפנטום הראשונים שקיבל חיל האוויר הישראלי. כשבועיים לאחר הגעת המטוסים החדשים, כבר החלה הטייסת להשתלב בפעילות מבצעית, כאשר זוג מטוסים הוזנק לסיור יירוט באזור שארם א-שייח'.
בהדרגה נקלטו בטייסת מטוסי פנטום נוספים שהגיעו מארצות הברית, אשר השתתפו עם הגיעם בעומס משימות הסיור, ההפצצה והיירוט בחזית המצרית. בתקופה זו נערכו בטייסת הדרכות רבות לטייסים ולנווטים שיועדו להיקלט בה, פעילות אשר יחד עם משימות הלחימה השוטפות, יצרה עומס עבודה כבד בטייסת. ב-11 בנובמבר נזקפה לטייסת הפלה ראשונה, כאשר זוג מטוסי פנטום הוזנק מבסיס חצור, לסיור באזור ג'בל עתקה. בקרב אוויר שהתפתח עם מטוסי יירוט מצריים, הפילו סרן אהוד חנקין והנווט רס"ן אחיקר אייל (לוס), מטוס מיג 21 בטיל אוויר-אוויר. הטייס המצרי הצליח לנטוש. הייתה זו הפלת בכורה למטוס הפנטום בשירות חיל האוויר הישראלי. חנקין ולוס השתייכו לטייסת 69 ("הפטישים"), שזה עתה נפתחה כטייסת פנטום שנייה בחיל האוויר הישראלי, אך הם הטיסו מטוס של טייסת 201 (קורנס מספר 608) מאחר שטייסת 69 טרם קלטה את מטוסי הפנטום.
הטייסת השתתפה בסדרת "מבצעי פריחה" המוצלחים לתקיפת מטרות בעומק מצרים, שהחלה בינואר והסתיימה באפריל 1970. המבצעים יצרו אווירת חירום במצרים, וגרמו לנשיאה לפנות אל ברית המועצות בבקשות דחופות להצבת חיל משלוח סובייטי על אדמת מצרים, שיסייע לה להתמודד עם התקפות חיל האוויר הישראלי.
בראשית שנת 1970 החלה ברית המועצות בשילוח חיל משלוח גדול למצרים לשם הדיפת המתקפות של חיל האוויר הישראלי, בעיקר באמצעות הקמת מערך הגנה אווירית צפוף שהלך והתרחב מזרחה.
חיל האוויר הישראלי בכלל וטייסות הפנטום בפרט, ביצעו גיחות רבות לעצירת הפריסה. ב-18 ביולי הוביל מפקד הטייסת שמואל חץ, שמונה מטוסי פנטום לתקיפת סוללות טילי קרקע-אוויר בחזית תעלת סואץ.
טילים רבים נורו לעבר מטוסי הפנטום במהלך התקיפה, מהם נפגעו מטוסיהם של חץ ונווטו מנחם עיני, ושל אביהו בן-נון ונווטו שאול לוי. מטוסו של חץ נפגע והתפוצץ. חץ הצליח לפלוט את הנווט עיני, אך לא הצליח לנטוש בעצמו ונהרג. אביהו בן-נון הצליח להגיע עד רפידים וביצע נחיתת אונס.
מפקד חיל האוויר, האלוף מוטי הוד, הציע לרן רונן (פקר) לקבל את הפיקוד על טייסת 201 במקומו של חץ. פקר, טייס "מיראז' 3" שמעולם לא טס בפנטום, הסכים מיד. הוא שיקם את רוח הלחימה של הטייסת, והובילה לגיחות תקיפה אינטנסיביות במלחמה נגד מערך טילי קרקע-אוויר. אחד ממבצעי התקיפה הזכורים, מבצע שיער 265, ב-3 באוגוסט 1970, הסתיים בהפלה של מטוס מעל שטח מצרים ופגיעה קשה במטוס נוסף. תוצאות המבצע המחישו את הקשיים בהתמודדות של הטייסת בפרט, וחיל-האוויר בכלל, במערכי הנ"מ של המצרים והסובייטים במלחמת ההתשה ולאחר מכן במלחמת יום הכיפורים.
בתקופת הרגיעה בין מלחמת ההתשה למלחמת יום הכיפורים הפילה הטייסת בקרב אוויר במצרים שני מטוסי מיג 21. בקרב אוויר נוסף בסוריה, ב-21 בנובמבר 1972, הפילה הטייסת שני מטוסי מיג-21. כמו כן בוצעו תקיפות רבות, בעיקר נגד בסיסי מחבלים בסוריה ובלבנון.